Joe Biden l-a sunat pe Vladimir Putin. Președintele american i-a cerut explicații în cazul Navalnîi.
Joseph Biden a discutat marţi, prin telefon, cu omologul său din Rusia, Vladimir Putin. Cei doi șefi de stat au discutat despre diverse subiecte, printre care și arestarea disidentului Alexei Navalnîi. Biden a exprimat speranţa că Statele Unite şi Rusia pot coopera în domenii de interes reciproc.
Noul preşedinte al Statelor Unite, Joseph Biden, a discutat marţi, prin telefon, cu omologul său din Rusia, Vladimir Putin, exprimând preocupări privind arestarea disidentului Aleksei Navalnîi şi privind presupusa implicare a Moscovei în atacuri cibernetice, informează agenţia Associated Press.Doi oficiali de la Washington au declarat că Administraţia de la Moscova propusese de săptămâna trecută o conversaţie telefonică. Joseph Biden a acceptat, dar a dorit să se consulte mai întâi cu aliaţii europeni ai SUA, inclusiv cu liderii din Marea Britanie, Franţa şi Germania. Înainte de conversaţia cu Vladimir Putin, Joe Biden a discutat marţi cu secretarul general NATO, Jens Stoltenberg.Biden, preocupat de arestarea lui NavalnîiPotrivit oficialilor citaţi, Joseph Biden a exprimat preocupări, în discuţia cu Vladimir Putin, privind arestarea liderului opoziţiei ruse, Aleksei Navalnîi, dar şi privind presupusa implicare a Rusiei în atacuri cibernetice şi în oferirea de recompense pentru atacuri asupra militarilor americani din Afganistan. Conform agenţiei AP, Joe Biden i-a spus lui Vladimir Putin că ştie că Rusia a încercat să se implice în alegerile desfăşurate în SUA în 2016 şi 2020.Dar Joseph Biden a avut o atitudine diplomatică, semnalându-i preşedintelui Rusiei că este necesară prelungirea cu cel puţin cinci ani a Noului Tratat pentru Reducerea Armamentului Strategic (Noul START), care va expira în februarie.SUA speră să coopereze cu RusiaLuni, Joseph Biden a exprimat speranţa că Statele Unite şi Rusia pot coopera în domenii de interes reciproc. "Cred că putem coopera în interesul reciproc al ţărilor noastre, precum, spre exemplu, în cazul Noului Tratat START; vrem să transmitem clar Rusiei că suntem foarte preocupaţi de comportamentul lor, fie că este vorba de Navalnîi, de cazul SolarWinds sau de informaţiile privind recompensele oferite pentru atacarea americanilor din Afganistan", a declarat Biden.